รัฐมนตรีว่าการกระทรวงมหาดไทย ยืนยันได้เตรียมแผนบูรณาการและรับมือกรณีฝนตกหนักเต็มพื้นที่กรุงเทพมหานครไว้พร้อมแล้ว
รัฐมนตรีว่าการกระทรวงมหาดไทย ยืนยันได้เตรียมแผนบูรณาการและรับมือกรณีฝนตกหนักเต็มพื้นที่กรุงเทพมหานครไว้พร้อมแล้ว และเชื่อว่าหากทุกฝ่ายร่วมมือกันจะช่วยแก้ปัญหาการระบายน้ำได้            พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงกรณีที่มีฝนตกหนักในพื้นที่กรุงเทพมหานครและเกิดน้ำท่วมขังบนถนนหลายจุด เมื่อวันที่ 7 มิถุนายนที่ผ่านมาว่า อยากให้ประชาชนทราบและเข้าใจก่อนว่าโดยพื้นฐานของกรุงเทพมหานครจะใช้ระบบระบายน้ำทั้งหมดทั้งการสูบน้ำออกและใช้อุโมงค์ระบายน้ำ ซึ่งมีจุดวิกฤติ 14 จุด และจุดเสี่ยงรองลงมา 56 จุด ซึ่งหากเกิดฝนตกหนักเต็มพื้นที่ก็ต้องยอมรับว่าอาจได้รับผลกระทบและระบายน้ำไม่ทันบ้าง และจากสถานการณ์ที่เกิดขึ้นจึงประชุมกับหน่วยงานที่เกี่ยวข้องและได้บูรณาการแก้ปัญหาอย่างเป็นระบบไว้แล้ว ทั้งการวางแผนการระบายน้ำและการจราจร โดยร่วมกับตำรวจจราจร ทหาร และจิตอาสา ช่วยอำนวยความสะดวกเคลื่อนย้ายรถยนต์ที่ดับเพื่อไม่ให้กีดขวางการจราจร ซึ่งเชื่อว่าหากทุกฝ่ายร่วมมือกันก็จะสามารถแก้ปัญหาได้ รวมถึงหากเกิดฝนตกหนักเต็มพื้นที่ก็จะมีการประเมินสถานการณ์หลังเวลา 03.00 น. เพื่อประชาสัมพันธ์และแจ้งเตือนประชาชนว่าจะสามารถใช้เส้นทางใดได้หรือไม่เพื่อไม่ให้เกิดปัญหาการจราจร รวมถึงได้สั่งการให้มีการเฝ้าระวังสถานการณ์อย่างต่อเนื่องด้วย .........เสียง........            รัฐมนตรีว่าการกระทรวงมหาดไทย ยังกล่าวถึงพื้นที่รอยต่อระหว่างกรุงเทพมหานครและปริมณฑล ว่า ในปัจจุบันถือว่ายังไม่มีปัญหาเพราะฝ่ายปกครองมีการประสานงานกับกรุงเทพมหานครตลอดเวลา ทั้งเรื่องการระบายน้ำและการจราจร ขณะเดียวกันยังคงดำเนินการสร้างอุโมงค์เพิ่มเติมอีกหลายจุดที่ห่างแม่น้ำเจ้าพระยาเพื่อให้การระบายน้ำดีที่สุดด้วย.